ДАДАТАК 2
Раздатачны матэрыял 
да тэматычных заняткаў «Радаўнiца цi Наўскi Вялiкдзень»
 для 3 класа
ДАДАТАК А
Тэксты для падрыхтоўкі пераказу вучнямi
	1. Вялiкдзень – гэта найважнейшае старажытнае свята ў гонар сонца, абуджэння прыроды, надыходу вясны i пачатку земляробчага сезона.

	2. Ён прыходзiўся прыкладна на дзень веснавого раўнадзенства. Гэта свята, якое адзначаецца заўсёды ў нядзелю.

	3. З прыходам хрысцiянства Вялiкдзень прымяркавалi да дня ўваскрэсення Iсуса Хрыста. Сярод iншых назваў свята: Вялiкадне, Вялiчка i Пасха.

	4. Велiкодны тыдзень пачынаецца з Вербнай нядзелi – Вербнiцы. У гэты дзень нашы продкi няслi ў царкву цi касцёл упрыгожаныя галiнкi вярбы на асвячэнне.

	5. Пасля асвячэння галiнкi неслi дадому i злёгку, у шутку, «бiлi» iмi ўciх дамашнiх, асаблiва дзяцей, i прыгаворвалi:
Не я б’ю, вярба б’е, за тыдзень – Вялiкдзень.
Будзь здароў, як вада, а расцi, як вярба!
Будзь здароў на ўвесь год!

	6. Да Вялiкадня рыхтавалiся старана: прыбiралi дом, у чысты чацвер мылiся ў лазнi. 

	7. У суботу гатавалi шмат разнастайных страў, фарбавалi цi распiсвалi яйкi, выпякалi пасхальныя кулiчы. Усю ежу асвячалi ў царкве цi касцёле.

	8. На Вялiкдзень на стол ставiлi асвячоную ежу – яйкi, соль, кулiчы, вяндлiну. Трапезу яны пачыналi абявязкова з асвячонага яйка. 

	9. Пасля гаспадары хавалi рэшткi асвячоных страў, как праз 9 дзён, на Радаўнiцу, занесцi iх на могiлкi i «пачаставаць» памерлых сваякоў.

	10. Днём моладзь гушкалася на арэлях, вадзiлi карагоды, адорвалi адзiн аднаго чырвонымi яйкамi i гулялi з iмi.

	11. А ўвечары мужчыны i хлопцы збiралiся ў вялiкiя гурты валачобнiкаў i хадзiлi па сяле, спяваючы валачобныя песнi ў кожным двары.



12. 

ДАДАТАК Б
Тэксты для працы ў групах

Гульня «У бiткi»
 Для гульнi патрэбны 2 яйкi.
Перад бiццём яек трэба крыху «патаргавацца».
1-ы вучань: Ну што, будзем бiцца?
2-i вучань: А ў цябе яйка не залiтае смалой?
1-ы вучань: Не! Трымай, буду бiць!
2-i вучань: Нее, ты першы трымай, а потым я.
	Пасля торгу адзiн з удзельнiкаў б’е па яйку другога ўдзельнiка. Той, чыё яйка пабiлася, аддае бiтае яйка пераможцу. Перамагае ў гульне той, у каго больш за ўciх яек.

Гульня «Качанне яек»
Для гульнi патрэбны невялiкая драўляная дошчачка, пенал i два яйкi.
На падлогу кладуць дошчачку. Пад яе падкладаюць з аднаго боку пенал, каб атрымалася горка. З горкi пускаюць яйкi. Калi яйка аднаго ўдзельнiка задзене пад час руху яйка папярэдняга ўдзельнiка, то яго гаспадар забiрае «збiтае» яйка. Удзельнiкi гуляюць па чарзе. Перамагае ў гульне той, у каго больш за ўciх яек. 
Гульня «На паляўнiчы спрынт»
Для гульнi патрэбны 2 яйкi, лыжка i хустка.
Удзельнiку завязваюць хусткай вочы i даюць у рукi лыжку. На стол кладуць яйка. Удзельнiк павiнен з трох разоў лыжкай трапiць па яйку. Той, хто трапляе лыжкай па яйку, забiрае яйка сабе. Удзельнiкi гуляюць па чарзе. Перамагае ў гульне той, хто змог трапiць лыжкай па яйку.

